BBL หาโอกาสเฉือนหุ้นในพอร์ตเพิ่ม! ชี้ขาย BTS ทำกำไรปกติไม่เกี่ยวดีล “เพอร์มาตา”
BBL หาโอกาสเฉือนหุ้นในพอร์ตเพิ่ม! ชี้ขาย BTS ทำกำไรปกติไม่เกี่ยวดีล "เพอร์มาตา"
BBL หาโอกาสเฉือนหุ้นในพอร์ตเพิ่ม! ชี้ขาย BTS ทำกำไรปกติไม่เกี่ยวดีล "เพอร์มาตา"
20 ธ.ค. 2562

นายเดชา ตุลานันท์ ประธานกรรมการบริหาร ธนาคารกรุงเทพ จำกัด (มหาชน) หรือ BBL เปิดเผยว่า การขายหุ้น บมจ.บีทีเอส กรุ๊ป โฮลดิ้งส์ (BTS) เป็นเพียงการขายทำกำไรปกติ ไม่เกี่ยวกับการดีลเข้าซื้อกิจการธนาคาร พีที เพอร์มาตา ทีบีเค (เพอร์มาตา) ประเทศอินโดนีเชีย ซึ่งเงินที่จะนำไปซื้อกิจการดังกล่าว ธนาคารยืนยันว่ามีเพียงพอ และไม่ต้องเพิ่มทุน
“ยืนยันว่าการขายหุ้น BTS ไม่เกี่ยวกับนำมาใช้เพื่อการนี้ เป็นเพียงการขายทำกำไรปกติ ก็เหมือนกับการที่เราลงทุนไปแล้วพอมีกำไรเราก็ขายออกมาเรื่อยๆ ขณะที่เมื่อหุ้นปรับตัวลง เราก็เข้าซื้อปกติ” นายเดชากล่าว
โดยปัจจุบันธนาคารยังมีหุ้นอยู่ในพอร์ตลงทุนอีก 48 หลักทรัพย์ คิดเป็นมูลค่ารวม 5.28 หมื่นล้านบาท ซึ่งหากมีกำไรก็มีโอกาสที่ธนาคารจะขายออกมาเช่นกัน
สำหรับธุรกรรมการซื้อกิจการเพอร์มาตาจะต้องได้รับการอนุมัติจากธนาคารแห่งประเทศไทย และหน่วยงานกำกับดูแลธุรกิจการเงินของอินโดนีเซีย (Otoritas Jasa Keuangan) และการอนุมัติจากผู้ถือหุ้นของธนาคารกรุงเทพ เบื้องต้นคาดว่าจะเริ่มดำเนินการเข้าซื้อกิจการฯ ได้ในช่วงกลางปี 63
ทั้งนี้ “ข่าวหุ้นธุรกิจออนไลน์” ได้ทำการสำรวจข้อมูลการถือหุ้นของ BBL ล่าสุด ณ วันที่ 20 ธ.ค. 62 พบว่ามีการเข้าลงทุนในหุ้นบริษัทจดทะเบียนดังต่อไปนี้
1 ) บริษัท วีจีไอ จำกัด (มหาชน) หรือ VGI จำนวน 719,974,432 หุ้น หรือคิดเป็น 8.41%
2 ) บริษัท อาร์เอส จำกัด (มหาชน) หรือ RS จำนวน 50,331,900 หุ้น หรือคิดเป็น 4.96%
3 ) บริษัท อินโดรามา เวนเจอร์ส จำกัด (มหาชน) หรือ IVL จำนวน 270,905,264 หุ้น หรือคิดเป็น 4.83%
4 ) บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS จำนวน 545,466,733 หุ้น หรือคิดเป็น 4.34%
5 ) บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จำนวน 47,500,000 หรือคิดเป็น 2.23%